Diari Oficial de la Generalitat Valenciana


Sumari del DOGV 5804, del 11-07-2008 (2008/8481)

RESOLUCIÓ de 3 de juliol de 2008, del conseller d'Immigració i Ciutadania per la qual es concedix la 1ª Edició del Premi de Participació Ciutadana en l'exercici 2008.
----------------------------------------------------------------------------------------------------------------------------------------------------------------------

### Dades del document

Número de DOGV
:   5804

Data del DOGV
:   11-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8481


Data del document
:   03-07-2008

Organisme emissor
:   Conselleria d'Immigració i Ciutadania

Tipus de document
:   Resolució

Anàlisi jurídica

 Descriptors 

:   * participació social
    * moviment associatiu
    * persona jurídica
    * societat sense fins de lucre
    * persona física
    * distinció honorífica
    * ciutadà
    * participació política

RESOLUCIÓ de 3 de juliol de 2008, del conseller d'Immigració i Ciutadania per la qual es concedix la 1ª Edició del Premi de Participació Ciutadana en l'exercici 2008. [2008/8481]  
Mitjançant una Orde d'11 de desembre de 2007, de la Conselleria d'Immigració i Ciutadania, (DOCV núm. 5660 de 14 de desembre de 2007) es va convocar la 1ª Edició del Premi de Participació Ciutadana exercici 2008 per a tres modalitats: modalitat A: Premi per a Entitats Ciutadanes, reconeixement d'un projecte o acció en matèria de participació ciutadana que haja desenvolupat en els tres últims anys una entitat en la Comunitat Valenciana; modalitat B: Premi per a Ciutadans, reconeixement a la labor duta a terme per una persona física en matèria de participació ciutadana a la Comunitat Valenciana; i modalitat C: Premi d'Honor, reconeixement d'una trajectòria continuada per part d'una entitat ciutadana o una persona física en matèria de participació ciutadana.  
En compliment del que disposa la base sisena de l'annex I de l'orde de convocatòria, es va reunir el Jurat a l'efecte de realitzar la valoració i l'anàlisi de les candidatures presentades, emetent veredicte vinculant en cada una de les categories en concurs i elevant este veredicte al conseller d'Immigració i Ciutadania.  
Per això, fent ús de les facultats que em conferix el Decret 101/2007, de 13 de juny, del Consell pel qual s'aprova el Reglament Orgànic i Funcional de la Conselleria d'Immigració i Ciutadania, i de conformitat amb el que establix la base sèptima de la present convocatòria, resolc:  
Primer  
Concedir el Premi de Participació Ciutadana, a les persones físiques o entitats ciutadanes que a continuació apareixen, en cada una de les modalitats, a càrrec del programa pressupostari 112.90 "Participació ciutadana i xarxes socials", línia de subvenció T7312000   
Modalitat A. Premi per a Entitats Ciutadanes, en el qual es reconeix un projecte o acció en matèria de participació ciutadana que haja desplegat en els tres últims anys una entitat en la Comunitat Valenciana. La dotació per a esta modalitat és de 10.000 euros.  
- Federació d'Associacions de Veïns de València.  
Modalitat B. Premi per a Ciutadans. Reconeixement a la tasca duta a terme per una persona física en matèria de participació ciutadana a la Comunitat Valenciana. Esta modalitat està dotada amb 4.000 euros.  
- Sebastián Alós Latorre, Delegat episcopal de Càrites Diocesana.  
Modalitat C. Premi d'Honor. Reconeixement d'una trajectòria continuada per part d'una entitat ciutadana o una persona física en matèria de participació ciutadana, dotada amb un premi de 1.000 euros.  
- CERMI-CV Comité d'Entitats de Persones amb Discapacitat de la Comunitat Valenciana.  
Segon  
Denegar la concessió del premi a les entitats que es relacionen en l'annex I.   
Tercer  
Donar publicitat dels premis concedits en compliment de l'article 18.1 de la Llei 38/2003, de 17 de novembre, General de subvencions.  
Quart  
L'ordenació del pagament dels premis a càrrec de la línia T7312000, es realitzarà, d'acord amb els criteris establits en l'Orde d'11 de desembre de 2007. En tot cas, els beneficiaris han d'acreditar el compliment de les seues obligacions tributàries i amb la Seguretat Social, d'acord amb la Llei d'Hisenda Pública de la Generalitat Valenciana.  
Cinqué  
Segons es disposa en la base segona de l'Orde d'11 de desembre de 2007, es realitzarà un acte públic per a la concessió de la 1ª Edició del Premi de Participació Ciutadana, com a mitjà de difusió i reconeixement social de la tasca realitzada per les persones físiques i entitats ciutadanes premiades.  
Contra esta resolució, que posa fi a la via administrativa, es pot interposar potestativament recurs de reposició davant del mateix òrgan que ha dictat l'acte en el termini d'un mes, comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, en la redacció que dóna la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.   
València, 3 de juliol de 2008.- El conseller d'Immigració i Ciutadania: Rafael Blasco Castany.  
ANNEX I  
Modalitat A  
Associació Amics de la Gent Major (1)  
Calciscova (1)  
Associació València Acull-València (2)  
Ajuntament de Sant Vicent del Raspeig (2, 5)  
Plataforma per Russafa (2)   
Associació La Casa Gran (3)  
Ajuntament de Xirivella (2, 5)  
Consell Municipal de Participació Ciutadana de l'Ajuntament de Godella (4, 5)  
Ajuntament de Montaverner (4, 5)  
Grup de Treball 21 Benlloch (5)  
Modalitat B  
Sr. Julián Ávila Sausor (1)  
Sr. Tomás García Martínez (4)  
Modalitat C  
Sr. Tomás García Martínez (1)  
Associació Amics de la Gent Major (1)  
Associació la Casa Gran (3)  
Consell Municipal de Participació Ciutadana de l'Ajuntament de Godella (4, 5)  
1. Per presentar la sol·licitud fora de termini de presentació (el termini finalitzava el 29 de desembre de 2007)  
2. Per presentar un projecte dut a terme durant un temps inferior als tres últims anys i en conseqüència no complir el que disposa la base 2ª, punt 1ª de l'orde.  
3. Per no ser objecte d'esta convocatòria el projecte presentat.  
4. Per no complir el punt 2 de la base 3ª de l'orde que disposa que els candidats al Premi de Participació Ciutadana no poden presentar la seua pròpia candidatura.  
5. Per tractar-se d'una entitat local i l'orde anar dirigida a entitats ciutadanes o persones físiques, segons disposa la base 1ª.